**Ftesë për Pjesëmarrje në Sesionin Informues: “Energjia e Ripërtëritshme dhe Qëndrueshmëria” në Bajgorë**

Për qytetarët e Komunës së Mitrovicës së Jugut,

SOWI KOSOVA ka kënaqësinë t’ju ftojë të merrni pjesë në një sesion informues me temën “**Energjia e Ripërtëritshme dhe** **Qëndrueshmëria”**, i cili do të mbahet të mërkurën, më **28 maj 2025**, në orën **11:00**, në ambientet e shkollës “**Mehë Uka**” në Bajgorë.

Ky sesion ka për qëllim të informojë dhe ndërgjegjësojë qytetarët lidhur me konceptet themelore të energjisë së ripërtëritshme dhe qëndrueshmërisë mjedisore. Gjithashtu, do të prezantohet projekti i energjisë me erë në Bajgorë si një shembull praktik i zhvillimit të qëndrueshëm në vendin tonë, si dhe do të diskutohen masat dhe rregullat e domosdoshme të sigurisë që lidhen me parkun e Erës në Bajgorë.

Ftohen të gjithë të interesuar, të marrin pjesë në këtë sesion informues të rëndësishëm për komunitetin.

Pjesëmarrja juaj është e mirëseardhur.

Me respekt,

SOWI KOSOVA